ہیلن ڈنکن

وکٹوریا ہیلن مک‌کرے ڈنکن  ایک اسکاٹش روحانی عورت جو برطانیہ کی آخری قیدی بنی جس پر ایک چڑیل ہونے کا الزام تھا۔ 1941ء میں برطانیہ کی دفعہ 1735 جادوگری کے تحت اسے قید کیا گیا تھا۔

ابتدائی زندگی 
ہیلن کا جنم 25 نومبر 1897ء کو کالنڈر، پرتھ شائر میں آرچیبالڈ مک‌فارلین اور ایزابیلا ریٹرے کے ہاں ہوا۔ اسکول میں اس نے اپنے ہم جماعتوں کو اس کی ہیبت ناک پیشین گوئیوں اور غیر فطری رویہ سے حیران کیا۔ اسکول چھوڑنے کے بعد اس نے ڈنڈی رائل انفرمری میں کام کیا اور 1916ء میں اس نے ہنری ڈنکن سے بیاہ کیا جو پیشے سے ایک بڑھئی تھا اور دوران جنگ زخمی ہو گیا تھا۔ وہ اپنی بیوی کے مافوق فطرت کارناموں کا حامی تھا۔ اس سے اسے چھ بچے ہوئے۔ ہیلن نے ایک بلیچ کی فیکٹری میں پارٹ ٹائم بھی کام کیا۔

دعویٰ اور وفات 
اس نے یہ دعویٰ کیا کہ ”ایچ‌ایم‌ایس بیرہم (4)“ نامی ایک جہاز کے ڈوبنے میں خود برطانوی نیوی ملوث تھی اور اسے یہ بات ایک مردہ ملاح کی روح نے بتائی ہے۔ اُس کے اس دعوے نے برطانوی دفاعی اداروں کو چونکا دیا دیا اور اُسے ہنگامی طور پر گرفتار کیا گیا اور کالا جادو کرنے کی پاداش میں 9 مہینوں کی سزا دی گئی۔ سنہ 1945ء میں اسے اس شرط پر رہا کیا گیا کہ وہ آئندہ روحوں سے ملاقات کا اہتمام نہیں کرے گی، مگر وہ 1956ء میں پھر اسی عمل میں ملوث پائی گئی اور گرفتار ہوئی۔ کچھ عرصے بعد ایڈنبرگ میں واقع خود کے گھر میں مردہ حالت میں پائی گئی۔

مزید دیکھیے 
 ایلس کیٹیلر

حوالہ جات 

1897ء کی پیدائشیں
1956ء کی وفیات
جنگ عظیم دوم میں برطانوی خواتین
Short description is different from Wikidata
سکاٹش دھوکے باز